
Ufoerne findes! 

SUFOI modtager af og til breve fra UFO-Nyts læsere 
eller andre/ der syneS/ at nu er SUFOI godt i gang 
med at afvise/ at ufoernes findes. 


Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage tilforståelsen af 
ufofænomeneme ved indsamling og 
bearbejdning af kildemateriale 
(observationsberetninger, forsøgs¬ 
resultater, bøger m.m.), samt at ud¬ 
brede kendskabet til emnet ved publi¬ 
kationer, foredrag og anden udadvendt 
virksomhed. 

2) Det er SUFOIs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan for¬ 
klares som værende et kendt fænomen. 

4) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

SUFOI ledes af repræsentantskabet. 
Den daglige ledelse varetages af 
formanden og de to næstformænd. 
Repræsentantskabet består af en 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), Klingseyvej 
28, 2720 Vanløse. 38 71 96 64. 

Toke Haunstrup (næstformand, 
rapportcentral), G.A. Hagemanns 
Kollegium, Kristianiagade 10, 21(X) 
København 0. 35 26 03 13 -t- 947. 

Peter Nørgaard (næstformand, 
foredragsafdeling). Skolegade 2, 1. tv., 
8600 Silkeborg. 86 80 62 63. 

Øvrige repræsentantskab 

Lars H. Andersen (informationsmedar¬ 
bejder), Hemingvej 1 IB, 1., 6950 
Ringkøbing. 30 95 39 06. 

Jørgen Bengtvig (arkivar). Galgebakken 
Skrænt 3-15A, 2620 Albertslund. 

42 64 44 69. 

Torben Birkeholm, Aadalsvej 16,9210 
Aalborg SØ. 98 14 70 97. 

Karin Frost, Mariehøj 244, 2990 Nivå. 
Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 41(X) Ringsted. 
Ole Henningsen, Duegård, Højrebyvej 59, 
4920 Søllested. 53 94 1169. 

Casper Kai Lech (båndarkiv), 

Ordrupvej 1(X), 3.th., 2920 
Charlottenlund. 40 46 82 03. 

Henrik Klinge Pedersen, Købmager- 
gade 59, 1., 1150 København K. 

Michael J.D. Linden-Vørnie, 
Kløverprisvej 18,2650 Hvidovre. 36 47 74 40. 
Verner Møller (alarmcentral), 

Mustmpvej 11,8355 Solbjerg. 86 92 80 43. 
Asle Nielsen (alarmcentral), Asgaardsvej 
1, 8700 Horsens. 40 72 11 17. 

Per Nielsen (mediekonsulent), 
Frederikssundsvej 157,4. mf., 

2700 Brønshøj. 

Bo Nielsen, Kunnerupvej 21, Kolt, 8361 
Hasselager. 86 28 31 91. 

Egon Olsen (alarmcentral). Grønhøjvej 
21, 8700 Horsens. 75 65 32 42. 

Michael Storm (bogarkiv), Durup Allé 
80, 2730 Herlev. 44 92 41 80. 

Inge H. Svane, Mejlbyvej 610 D, Håmp, 
8530 Hjortshøj. 86 99 92 39. 

Lars Thomas (konsulent). Ægirsgade 49, 
3.th., 2200 København N. 35 83 84 81. 


Lad os med det samme slå et syv- 
tommer søm igennem denne "mini 
myte”. Der er med SUFOI's øjne ikke 
skygge af tvivl om, at ufoerne findes. 
Det har vi altid ment, og dette er der 
ikke rokket så meget som en millime¬ 
ter ved! 

Ufoer defineres i vores forstand 
som et fænomen på himlen, man ikke 
kan finde nogen forklaring på selv ef¬ 
ter en grundig undersøgelse. SUFOI 
modtager hvert år hundredvis af hen¬ 
vendelser fra mennesker, der har haft 
en oplevelse af et fænomen på him¬ 
len. Når vores uddannede rapport¬ 
optagere så har kikket på disse obser¬ 
vationer, bliver der omtrent 5-10% 
sager tilbage, der både er så ukonven¬ 
tionelle og så mystiske, at vi ender 
med at kalde dem for ufoer. 

I hvert nummer kan du læse om 
sådanne ufoer. Blandt andet i dette 
nummer bringer vi en spændende be¬ 
retning om en oplevelse i Jylland. 

Hvad er ufoer så i virkeligheden? 
Ja, her har der gennem tiderne været 
mange og spændende teorier, blandt 
andet den så velkendte, at ufoer skulle 
være rumskibe, der besøger Jorden. 
Når SUFOI bliver skudt i skoene, at 
vi ikke længere "tror på ufoer”, er det 
måske, fordi vi ikke længere opfatter 
rumskibsteorien som den eneste mu¬ 
lige. Men det er Jo at blande æbler og 
pærer sammen - vi tror stadig på ufoer, 
men ikke nødvendigvis, at de alle 
sammen er rumskibe. 

Der er nemlig en lang række an¬ 
dre teorier, der er mindst lige så rele¬ 


vante (og spændende) at undersøge. 
Disse kan groft taget deles i to grup¬ 
pen De "jordiske” og de "indre”. 

Med jordiske teorier menes natur¬ 
fænomener, som vi måske ikke har 
fuld forståelse af endnu, ligesom man 
for 20 år siden ikke vidste ret meget 
om kuglelyn. Det er utopisk at tro, at 
mennesket i dag kender samtlige na¬ 
turfænomener, der optræder i atmos¬ 
færen, og der er derfor overvejende 
sandsynlighed for, at nogle af vores 
ufo-rapporter i virkeligheden drejer sig 
om sådanne, stadig ukendte fænome¬ 
ner. 

Den anden gruppe, de "indre”, re¬ 
laterer sig til oplevelser, som menne¬ 
sker kan have, uden at fænomenerne 
eksisterer fysisk. Det er ikke mindst 
på grund af vores interesse for disse 
teorier også, at SUFOI er blevet be¬ 
skyldt for ikke længere at "tro på 
ufoer” og for at være "afvisende”. 

Dette er langt fra sandheden. 
SUFOI er netop åben - så åben at vi 
tør undersøge og beskæftige os med 
alle teorier, der muligvis kan forklare 
ufo-fænomenerne. Og det uanset, hvor 
kontroversielle de er, og uanset om de 
går imod folks personlige tro. Der er 
ingen "hellige køer” i SUFOI. 

Vi ved, at der eksisterer ufoer - og 
vi går alle veje for at finde ud af, hvad 
disse fænomener virkelig er, uden at 
forfalde til de nemme og letkøbte løs¬ 
ninger. Sandheden er måske nok "der¬ 
ude”, men den er langt mere kompli¬ 
ceret, end de fleste forestiller sig. 


□ 



AF PER 
ANDERSEN 

Danske observationer 


AF TORBEN 
BIRKEHOLM 



TEGNINGER: 
HENRIK KLINGE 
PEDERSEN 


En tegners 
opfattelse af 
bilistens 
oplevelse i fire 
faser. 


Bilist i chok 


Med ét nærmest "eksploderede" det runde lys. Et gigantisk lysfelt fyldte næsten 
hele himlen foran bilisten, der bremsede og holdt helt stille på vejen. 


Det sker, at SUFOI modtager hen¬ 
vendelser fra folk, der er skræmte 
over en ufo-oplevelse. Men det er 
ikke hverdagskost at tale i telefon 
med et vidne, der er så chokeret som 
den bilist, der ringede til SUFOI- 
Aalborg og fortalte om en oplevelse, 
der fandt sted mandag den 16. fe¬ 
bruar 1998. 

Observatøren arbejder på en social 
institution med skiftende arbejdstider 
og var denne aften på vagt indtil kl. 
23. Normalt tager det omkring 25 
minutter at køre hjem på det tids¬ 
punkt, og alt tydede da også på en 
ukompliceret hjemtur. Der var nor¬ 
malt føre, og kun få skyer på den 
stjerneklare himmel. 

Bilisten kørte ind på landevejen 
mod Hals i østlig retning på vej mod 
hjemmet i nærheden af Gandrup. 
Kort efter - ud for Vendsysselværket, 
der ligger på højre side ved Limfjor¬ 
den - opdagede chaufføren Månen, 
der netop var stået op. Den virkede 
meget stor og gullig, mens den næ¬ 
sten rørte horisonten i kørselsretnin¬ 
gen. 


Lys oppefra 


Kort efter nåede bilisten et område, 
hvor der er marker på begge sider af 
vejen, ingen huse eller bygninger. 
Der var ikke andre trafikanter at se 
på det tidspunkt. Pludselig, uden 
varsel, kom et lys til syne på himlen 
lidt til højre for vejen. Det var rundt, 
lyste gulligt og faldt næsten lodret 
nedad, som et kraftigt meteor. Men 
i stedet for at brænde op, som de fle¬ 
ste meteorer, nærmede lyset sig ho¬ 
risonten, og skiftede så kurs, som om 
det bevægede sig hen imod bilisten. 
Det skete på et øjeblik. Chaufføren 
så nu, at lyset blev større. Det fyldte 
det samme som to-tre gange fuld¬ 
månen. 

Chaufføren lettede trykket på 
speederen og koncentrerede sig om 
det mystiske lys på himlen. Bilen 
tabte en smule af farten, og kort ef¬ 
ter skete der noget, som i dén grad 
forskrækkede den enlige bilist. Med 
ét nærmest "eksploderede” det runde 
lys i et gigantisk lysfelt, der næsten 
fyldte hele synsfeltet ud af forruden. 


Uden en lyd var det runde lys blevet 
mange gange større, og det var me¬ 
get tæt på bilen. 

En mærkelig genstand hang oppe 
i luften, hvorfra den oplyste et stort 
område. Lysfeltet oplyste vejen og 
markerne på begge sider af vejen i 
en afstand af mellem 150 og 200 
meter, samt hele himlen foran bilen, 
med undtagelse af et smalt område 
til venstre. Lysfeltet var skarpt af¬ 
grænset på jordoverfladen, men det 
var ikke muligt at se udstrækningen 
i dybden. 

”Nu dør jeg...” 


Chaufføren bremsede, og bilen stand¬ 
sede på vejen. Motoren var stadig i 
gang, men bilisten turde ikke køre 
frem og ind under det kraftige lys. 
"Lyseksplosionen" var så kraftig og 
pludselig, at bilisten fik et chok. 
Lyset fyldte så meget, at det første, 
observatøren tænkte, var: "Det må 
være en atombombe, der eksplode¬ 
rer - nu dør jeg!" 

Den rædselsslagne chauffør tænkte 

på sin familie, men blev klar over, 
at der ikke var noget at gøre. I 
samme øjeblik bilisten erkendte, at 
døden var uafvendelig, faldt der en 
form for ro over det hele. Nu var det 
muligt at studere sceneriet og be¬ 
mærke detaljer ved fænomenet. 

Bilisten lagde mærke til, at der 
var næsten unaturligt stille. Selve 
lysfeltet kom fra en genstand, der 
hang lidt skævt i luften, nærmest 
med siden til. Observatøren husker 
ikke genstandens form med sikker¬ 
hed. Fra et sted under genstanden 
kom det uhyre kraftige lys, der nær¬ 
mest var blændende i kernen. Lyset 
nær kernen havde en slags overflade 
med mørke linier i en form for net¬ 
værk. Det virkede nærmest, som om 
der var tale om en organisk pulse¬ 
rende sfære, hvorfra der strømmede 
kraftigt lys ned mod jordoverfladen. 

Pludselig - bilisten véd ikke, hvor 
længe der gik - slukkede det kraf¬ 
tige lys, som når man trykker på en 
kontakt. Tilbage var det runde gul¬ 
lige lys på 2-3 gange Månens stør¬ 
relse. Uden en lyd bevægede det sig 
en smule opad og til højre - imod 
syd eller sydøst. Det standsede i 
flugten og stod så stille på himlen. 

Chaufføren var nu klar over, at 
det ikke var en atombombe - men 
havde ikke den fjerneste anelse om, 
hvad fænomenet så kunne være (ob¬ 
servatøren satte ikke lyset i forbin¬ 
delse med ufo-fænomener på noget 
tidspunkt under hele observationen). 
Bilisten slukkede lyset på bilen af 
angst for, at lysfænomenet igen 
skulle "opdage” den enlige bilist. 
Kort efter startede køreturen igen, 
men uden lys! 

Chaufføren var stadig skræksla¬ 
gen og turde næsten ikke se op på 
lyset. Flere gange undervejs kunne 
trangen til at se efter ikke undertryk¬ 
kes, og bilisten kunne derfor konsta¬ 
tere, at lyset stadig hang samme sted 
på himlen. 

På et tidspunkt nærmede bilisten 
sig en svag stigning lige før Gandrup. 
På den anden side af bakken gik en 
sidevej til venstre, som chaufføren 
skulle følge for at komme hjem. 

Panik..! 


Af angst for lysfænomenet forestil¬ 
lede bilisten sig, at det ville "fange" 
bilen lige på den anden side af bak¬ 
ken. Det gjorde lyset ikke, men da 
bilen kørte ind i venstresvingsbanen, 
skete der noget andet, som sendte 
chaufføren lige ind i en panikreak¬ 
tion. Fra sin position på himlen til 
højre satte lyset sig i en fantastisk 
hurtig bevægelse ind foran bilen i en 
stor bue og standsede så på en posi¬ 


tion lavt på himlen til venstre for 
vejen. Det hele skete så hurtigt og så 
pludseligt, at bilisten mistede den 
sidste rest af kontrol over sin angst. 
Lyset syntes helt klart at kunne følge 
bilen når som helst, og frygten for, 
at der skulle ske mere, tog overhånd. 

Bilisten trådte hårdt på speederen 
og satte farten op for at komme det 
sidste stykke hjem. I rasende fart gik 
det ad den smalle vej. Kort før hjem¬ 
met tændte chaufføren lyset på bilen 
for at kunne se at komme ind ad ind¬ 
kørslen. Bilen blev bragt til stands¬ 
ning ved indgangsdøren, og chauf¬ 
føren sprang ind i huset og skyndte 
sig at vække ægtefællen, der blev 
alarmeret af den ophidsede stemme 
og det forskrækkede ansigtsudtryk. 

Flyvestation og SUFOI kontaktet 


Bilisten var panisk og bad ægtefæl¬ 
len blive inde for ikke at blive "set" 
af lysfænomenet. Samtidig var bili¬ 
sten ikke i stand til at fortælle, hvad 
der var sket i sammenhæng og på en 
rolig måde. Ægtefællen måtte bruge 
tid på at berolige bilisten, og da 
hændelsesforløbet senere stod no¬ 


genlunde klart, gik begge op på før¬ 
ste sal og hen til et vindue mod øst. 
De kunne begge to tydeligt se Må¬ 
nen - og ikke andet. 

Ægtefællen kunne konstatere, at 
bilisten ikke lod sig berolige af sy¬ 
net af Månen - noget andet havde 
været på færde! Til sidst ringede de 
til Flyvestation Aalborg for at spørge, 
om fx et militærfly eller lignende 
kunne være årsag til den mystiske 
hændelse. Det viste sig hurtigt ikke 
at være tilfældet, og parret blev hen¬ 
vist til at kontakte SUFOI-Aalborg. 
Da denne artikels forfatter blev væk¬ 
ket - en halv times tid efter midnat - 
gav ægtefællen et kort resumé, og 
overlod så røret til bilisten selv. 

Efterlysning af vidner - med held! 


Det stod hurtigt klart, at chaufføren 
var endog meget stærkt påvirket af 
hændelsen, og samtalen varede om¬ 
kring tre kvarter. Den blev afsluttet 
med en aftale om, at bilisten skulle 
lave en tegning og nedskrive hænd¬ 
elsesforløbet i nattens løb. SUFOI- 
Aalborg ville forsøge at efterlyse 



I anden fase 
kom lyset hen 
imod bilen og 
fyldte så meget 
på himlen som 
2-3 gange 
Månen. 


Fortsættes 
side 23. 


Tegnerens 
opfattelse af det 
tidspunkt, hvor 
det runde lys 
nærmest 
"eksploderede" i 
et gigantisk 
lysfelt, der 
oplyste både 
vejen og 
markerne på 
begge sider. 

Fænomener 


AF OLE 

HENNINGSEN 
(tekst & fotos) 



TEGNINGER: 
HENRIK KLINGE 
PEDERSEN 


Korncirkler på Lolland 
- igen, igen 


For tredje år i træk opstod der korncirkler ved Holeby på Lolland - endda på 
samme gårdejers marker. 


Igen i sommeren 1997 kunne man se 
komcirkelfænomener i udkanten af 
Holeby, syd for Maribo, på Lolland 
Det var tredje år i træk, at der opstod 
komcirkelfænomener i området 

De to første år var på samme mark 
og på så godt som samme sted 11997 
var dette areal udlagt som brakmark, 
og to nye komcirkelfænomener opstod 
i en hvedemark ca. 500 m vest for 
denne mark, men også på et område 
tilhørende samme gårdejer. Aftegning¬ 
erne kunne ses fra landevejen mellem 
Holeby og Maribo, og traktorspor (så¬ 
kaldte sprøjtespor) førte ind til aftryk¬ 
kene i begge tilfælde. 

Efter nogle af de foreliggende op¬ 
lysninger er den sydligste aftegning 
opstået den 20. juli og den nordlige 
den 23. juli 1997. 

Ny konstruktion 


Den sydligste aftegning er en cirkel 
med en diameter på ca. 12,30-12,60 
m. Cirklen er forsynet med seks ba¬ 
ner ud fra yderkanten af cirklen - næ¬ 
sten som en slags sol ned stråler (se 
tegningen). Hver af disse baner er ca. 
90 cm i bredden og varierer i længden 




Ole Henningsen opmåler det sydlige 
cirkelaftryk med "stråler" ved Holeby 
i sommeren 1997. 


fra ca. 4,90 til ca. 7 m. Disse stråler er 
ikke symmetrisk placeret på cirklen og 
er ikke alle lige rette. 

Komet, med en stråhøjde på ca. 
85 cm, var lagt ned i retning med uret 
og fra cirklen og udefter i "strålerne". 

Et par hundrede meter nordligere 
i samme markområde - dog adskilt 
af et vandløb - fandtes en aftegning i 
form af en cirkel med en diameter 
varierende mellem ca. 13,80 og 
14,30 m. 

Hvedestråene var lagt ned i ret¬ 
ning med uret på nær de yderste "ba¬ 
ner", der lå ned i retning mod uret. 

Ingen så noget 


En rundspørge hos naboer m.v. i for¬ 
bindelse med flere besøg på stedet 
har ikke bragt yderligere oplysnin¬ 
ger frem om baggrunden for frem¬ 
bringelsen af aftegningerne. 


Kort efter blev der gjort opmærk¬ 
som på endnu en tredje aftegning. 
Denne gang på en hvedemark tilhø¬ 
rende en lokal godsejer omkring en 
halv kilometer nordøst for de to an¬ 
dre aftegninger. Ifølge nogle af de 
foreliggende oplysninger er denne 
aftegning evt. opstået den 23. juli 
1997. 

Speciel konstruktion 


Der er også i dette tilfælde tale om 
en helt ny konstruktion. Inderst er 
komet lagt ned i en cirkel med en 
diameter, der varierer mellem ca. 

15.80 og ca. 16,20 m. Dernæst står 
der en ring af kornstrå uden om 
cirkelaftegningen. Denne ring er ca. 

7.80 m tyk. Uden om ringen af op¬ 
retstående hvedestrå er komstråene 
igen lagt ned i en stor ring, der vari¬ 
erer mellem ca. 2,75 og ca. 2,80 m. 
Endvidere findes der nederst i ringen 
af opretstående kom en "vandret" gang 
på ca. 90 cm bredde (se tegningen). 
Hele aftegningen har en udstrækning 
på ca. 37 m. 

DS* 

Ligheder med tidligere 
aftegninger? 


Frembragt af mennesker 


ger og overvejet de opmålte facts, er 
det min overbevisning, at også disse 
komcirkelfænomener uden større pro¬ 
blemer kan være frembragt af men¬ 
nesker, muligvis ved hjælp af en min¬ 
dre tromle eller ved hjælp af andet til¬ 
passet stykke værktøj med en bredde 
på ca. 80-90 cm. 

Jeg er ikke umiddelbart stødt på 
ting, der tyder på muligheden for 
andre former for oprindelse, selv om 
jeg vil være glad for alle henvendel¬ 
ser, der kan bidrage til at opklare 
mysteriet tilfredsstillende. 

I den lokale presse gav jeg udtryk 
for, at jeg gerne ville forsøge selv at 
frembringe en aftegning, hvis en 
gårdejer ville stille en stump hvede¬ 
mark til rådighed for forsøget. Des¬ 
værre meldte ingen interesserede sig, 
men det kunne måske komme på tale 
i sommeren 1998. 

Samarbejde med 
korncirkelgruppe 


Komcirkelaftegninger har naturlig¬ 
vis først og fremmest interesse for 
Skandinavisk UFO Information, hvis 
de har en direkte sammenhæng med 
dokumenterede ufo-observationer i 
området. 

Vi har i det forløbne år etableret 
et glimrende samarbejde med Dansk 
Korn-Cirkel Gruppe med ingeniør 
Carl Otto Bindslev, Ringsted, i spid¬ 
sen. Et samarbejde, som vi er over¬ 
bevist om kan være til gavn for begge 
parter i de kommende års undersø¬ 
gelser. For det skulle ikke undre, om 
der igen i 1998 og årene fremover 
dukker sære aftegninger op i de dan¬ 
ske kornmarker. 


Der var ikke i selve formerne i de 
nye aftegninger fra 1997 særlig lig¬ 
hed med tidligere års aftegninger, men 
de væsentligste øvrige lighedspunkter 
var fx: 

• Cirklerne var ikke fuldstændigt 
korrekt aftegnede, idet cirklernes dia¬ 
metre varierede væsentligt. 

• Komstråene var også i 1997 lagt 
ned ved selve jordoverfladen. 

• Man kunne komme ind til alle af¬ 
tegninger via sprøjtespor. 

• I alle årenes aftegninger var komet 
lagt ned i nogenlunde identiske ba¬ 
ner med hensyn til bredde og udse¬ 
ende. 

• Cirklerne lignede hinanden i udse¬ 
ende. Når man stod midt i kornmar¬ 
kerne, fik man umiddelbart det ind¬ 
tryk, at de var frembragt efter samme 
metode. 


Efter igen i 1997 personligt at have 
besøgt og registreret alle tre aftegnin- 



Ved Nybøllegård 
er kornstråene i 
"den vandrette 
gang" lagt ned 
oven på de 
øvrige strå i den 
yderste ring. 


Som det ses, er 
heller ikke den 
store yderste 
ring lavet 
regelmæssigt. 

Konference 





Det nye 

bygningskompleks, 
hvor den 
brasilianske LBV 
kirke holder til, 
var rammen om 
konferencen. Til 
højre ses det 
kosmiske tempel, 
der af åbenlyse 
årsager kaldes 
for "pyramiden". 


Vores udsendte i 
Brasilien 


Igennem en uge i december 1997 blev der afholdt en af de formodentligt 
største ufo-konferencer nogensinde. Den fandt sted i Brasilien under titlen 
"World UFO Forum". I løbet of en uge var der ikke mindre end 64 foredrag, 
hvoraf de 34 blev holdt of internationale ufologer. Per Andersen fro SUFOl 
vor en of dem og fortæller her om det store arrangement. 


AF 

PER ANDERSEN 
(tekst og fotos) 


Der synes at være to former for ufo¬ 
konferencer nu om dage. Dem, der 
forsøger at give et objektivt billede 
af ufo-sagen med hovedvægten på 
ufo-forskning. Og så dem, der skal 
overbevise verden om, at ufoer vit¬ 
terligt er rumskibe fra verdensrum¬ 
met med hovedvægt på talere af den 
rette overbevisning. 

Kongressen i december 1997 i 
Brasiliens hovedstad, Brasilia, var så 
afgjort af den sidste kategori. Dette 
blev allerede understreget af invita¬ 
tionen til SUFOl, hvor man bad fore¬ 
dragsholderen (mig) om at hjælpe 
med at overbevise verdens regerin¬ 
ger om, at Jorden bliver besøgt af 
rumskibe. Om mit foredrag hjalp så 
meget i dén retning er nok særdeles 
tvivlsomt! 


Alle deltagerne blev vist rundt i LBV templet, og her står artiklens forfatter og 
modtager energi ved et af de hellige steder. 

Kirke som sponsor 


Arrangørerne skal i øvrigt have stor 
ros for at stable et så kæmpestort ar¬ 
rangement på benene. To års forbe¬ 
redelser var gået forud, hvor alle de 
store ufo-foreninger i Brasilien til 
lejligheden havde dannet et fælles 
udvalg. Men der skal Jo også penge 
til, og med 64 inviterede talere med 
alt betalt, var det ingen billig fornø¬ 
jelse. Der blev talt om et samlet be¬ 
løb på 1,5 million danske kroner - så 
synes SUFOI's jubilæumskongres 
med et budget på kr. 40.000 mikro¬ 
skopisk i den sammenhæng! 

Det er derfor klart, at arrangemen¬ 
tet kun var kommet i stand, fordi en 
hovedsponsor var trådt til. Det viste 
sig at være LBV - eller "Legion of 
Good Will", som den hedder på en¬ 
gelsk. Det er en tværreligiøs kristen 
kirke, der minder om unitarernes 
kirke i Danmark. Kongressen blev 
holdt i denne kirkes flotte, nye loka¬ 
liteter i Brasilia, og kirken havde 
også betalt det meste af gildet. 

Man kan undre sig over, at en kri¬ 
sten kirke er interesseret i at sponso¬ 
rere et ufo-arrangement. Man skal 
her være klar over, at kirken har et 
kosmisk formål, og det er i denne 
sammenhæng, man interesserer sig 
for ufoer. Det fremgår bl.a. af en af 
brochurerne, hvor man skriver, at 
kirken er åben for "spirituelle, jor¬ 
diske og ikke-jordiske væsener". Og 
det mener man meget bogstaveligt. 

Kontroversielt foredrag 


Det religiøse aspekt af ufo-emnet 
satte også sit præg på konferencen 
som helhed. Bl.a. under åbningen, 
der i øvrigt er den flotteste åbning af 
en ufo-konference, jeg har set. Denne 
åbning blev i høj grad varetaget af 
kirken, hvilket dog ikke gjorde fane¬ 
paraden eller det dygtige kor til en 
mindre oplevelse. Man havde endda 
fået en guvernør fra Brasilia til at 
forestå den officielle åbning. 

Lige efter den pompøse åbning 
var det så min tur til at holde fore¬ 
drag. Det skete på engelsk, og sam¬ 
tidig blev det så oversat til portugi¬ 
sisk, så alle havde en mulighed for 
at følge med. Det er nu ikke sikkert, 
at alle havde lyst til at følge med, for 
mit foredrag handlede om de misfor¬ 
ståelser, som jeg mener, ufo-forsk¬ 
ningen begår. Og det var ikke lige¬ 
frem et pro-rumskib foredrag, om 
jeg så må sige. 

Pointen var dog, at kongressens 
tema var, hvordan vi kommer videre 
med ufo-forskningen, og det har jeg 
helt bestemt nogle meninger om. Det 
viste sig hen ad vejen, at der trods 


Guvernøren i 
Brasilia åbner 
kongressen. 


Kongressen 
tiltrak op mod 
500 deltagere fra 
hele verden, men 
dog flest fra 
Sydamerika. 


Kongressen var 
arrangeret afen 
række 

brasilianske ufo¬ 
foreninger bl.a. 
CBPDV, hvis 
formand A.J. 
Gevaerd her ses 
til højre under 
åbningen af 
arrangementet. 


alt var en del blandt deltagerne, der 
syntes, det var sundt med lidt mod¬ 
vægt til den øvrige masse af rimeligt 
ensidige foredrag. Specielt delta¬ 
gerne fra Argentina og Chile var 


meget begejstrede, og man anede et 
stort modsætningsforhold mellem 
de portugisisktalende lande (herun¬ 
der Brasilien) og de spansktalende 
lande i Sydamerika. 

Konference 




SUFOI's 
formand Per 
Andersen holder 
sit foredrag med 
titlen "Myth and 
F al lade s". 


Per Andersen 
sammen med den 
internationalt 
kendte 

undersøger af 
bortførelsessager, 
Budd Hopkins, 
forfatter til bøger 
som "Intraders" 
og "Witnessed". 


Det er ikke altid kedeligt at være uf o for sker. Her er Derrel Sims i nærkontakt 
med en brasiliansk pige, som "udforskes" med en ultraviolet lampe. 


udenjordiske samfund måtte være, 
når kommunikationen er baseret på 
telepati (og det må det jo være, var 
argumentationen, når de bortførte 
ofte anvender telepati med deres 
bortførere). Budd Hopkins koncen¬ 
trerede sig om Linda Cortile sagen 
(seUFO-Nytl/98). 

Der var flere specielle indslag fra 
amerikansk side, herunder Derrel 
Sims (en hypnotisør), der har slået 
sig op på at have fundet underlige 
metalsplinter o.lign. i folk - kaldet 
implanterede genstande. De er så 
blevet opereret ud og ifølge Derrel 
Sims undersøgt på laboratorier med 
forbavsende resultater til følge. An¬ 
giveligt skulle disse genstande være 
ikke-jordiske, så der er ikke noget 
at sige til, at han under hele konfe¬ 
rencen konstant havde sættekassen 
med disse stumper under armen - han 
turde ikke et øjeblik lade den være 
ubevogtet. 

Desværre ville Derrel Sims ikke 
dokumentere resultaterne af labo¬ 
ratorieanalyserne, og han vil heller 
ikke sende seriøse artikler om ana¬ 
lyserne til videnskabelige tidsskrif¬ 
ter. Angiveligt fordi han mener, at 
sagen skal undersøges til bunds, in¬ 
den resultaterne (altså "beviserne") 
bliver offentliggjort. Men man kun¬ 
ne måske også tænke sig, at han først 
vil have solgt sin kommende bog om 
emnet! 

Derrel Sims' nyeste påfund er, at 
bortførte også har usynlige mærker 
på kroppen, der kun kan ses under 
ultraviolet lys. Man kunne derfor 
jævnligt finde ham i udstillingen, 
hvor han med den medbragte ul- 
traviolette lampe grundigt under¬ 
søgte kroppen af diverse unge, bra¬ 
silianske piger. 


Bortførelser og implanterede 
genstande 


Programmet i øvrigt var stort: 64 
foredrag i løbet af ugen, hvor man 
begyndte hver dag kl. 8.00 og slut¬ 
tede kl. 21.00! Der var foredragshol¬ 
dere fra 20 lande, heriblandt Finland, 
Rusland, Spanien, Israel, Portugal, 
Kina, Australien, Ungarn, Italien, 
England og Tyskland. Salen kunne 
rumme 500, men der var nu som re¬ 
gel omkring 200-300 betalende til¬ 
hørere. 


Temaet var tydeligvis "de besø¬ 
gende fra verdensrummet", og arran¬ 
gørerne havde hentet nogle af ver¬ 
dens varmeste fortalere for rumskibs¬ 
teorien til Brasilien. Amerikanerne 
talte selvfølgelig meget om de så¬ 
kaldte "bortførte", og der var fore¬ 
drag af de kendte amerikanske un¬ 
dersøgere Yvonne Smith, Budd 
Hopkins og David Jacobs. Sidst¬ 
nævnte viklede sig ud i et langt teo¬ 
retisk foredrag om, hvordan det 

I "Fortean Times" kan man i en 
kommentar til Derrel Sims læse, at 
det er helt almindeligt, at læger an¬ 
vender ultraviolet lys for at finde 
visse hudsygdomme, der netop viser 
sig under ultraviolet lys. 

Bliver amerikanske 
ufologer myrdet? 


Andre kuriøse amerikanere var Mark 
Carlotte, der mener at have fundet 
pyramider på billeder fra Mars. Og 
Schellhom, der er overbevist om, at 
amerikanske ufologer i stort tal bli¬ 
ver slået ihjel af den amerikanske re¬ 
gering. 

Og naturligvis blev Roswell-sa- 
gen også belyst, og den mest ihær¬ 
dige fortalere af alle. Stanton Fried- 
man, blev hevet op af hatten i den 
forbindelse. Han er stadig ikke i tvivl 
om, at der styrtede op til flere rum¬ 
skibe ned ved Roswell i 1947, men 
hans argumenter er ved at være no¬ 
get forslidte og meget polemiske. 
Det mest markante ved ham er må¬ 
ske hans manipulerende brug af spro¬ 
get. Og samtidig med at han kritise¬ 
rer andre for at gå efter personen og 
ikke sagen, gør han selv præcist det 
samme over for sine modstandere. 

Det var interessant at møde og tale 
med Jesse Marcel Junior, der er søn¬ 
nen til officeren Marcel, der var med 
til at finde det mærkelige materiale 
spredt ud over marken ved Roswell 
i 1947. Faderen havde taget noget 
materiale med hjem, hvor bl.a. søn¬ 
nen så det. Marcel Junior er således 
en af de få nulevende personer (den 
eneste?), der selv har set det angive¬ 
ligt mystiske materiale fra Mac 
Brazels mark. Han fortalte mig, at 
han var mest til den skeptiske side 
(efter amerikansk målestok, formo¬ 
dentligt), idet han ikke vidste, hvad 
ufoer er for noget, men blot at der er 
noget ukendt. 

Der var langt mellem de mere sag¬ 
lige indlæg, men ét af dem kom fra 
Peter Davenport, der er leder af det 
amerikanske "National UFO Re- 
porting Center". Han fortalte om de 
nylige observationer fra Phoenix, 
der har resulteret i avisoverskrifter 
over hele verden (også i Danmark). 
En blanding af observationer af mi¬ 
litære blus med et underligt, meget 
stort, sort og trekantet objekt, som 
man kunne følge over en lang stræk¬ 
ning (i en kommende artikel her i 
UFO-Nyt vil vi se nærmere på ob¬ 
servationerne i Phoenix). 

Denne trekant er det virkelig my¬ 
stiske ved observationerne. Der er in¬ 
gen tvivl om, at der her har været et 
fysisk objekt, som ikke er alminde¬ 
ligt kendt (hemmelig flytest?). Peter 



Jesse Marcel 
Junior er en af 
de få nulevende 
personer, der 
har set det 
nedstyrtede 
materiale fra 
Mac Brazels 
mark ved 
Roswell. 


Davenport mener så i øvrigt, at den 
amerikanske regering er den største 
skurk på Jorden og dermed udgør 
den største fare blandt alle. 

Fra korncirkler til Jesu sår 


Når vi så nærmer os Europa, var der 
foruden undertegnede en del andre 
foredragsholdere. En af de mest mar¬ 
kante var komcirkelforskeren Colin 
Andrews (der ganske vist nu er flyt¬ 
tet til USA til sin nye hustru). Han 
har mange års erfaring med korn- 
cirkler og indrømmer, at en stor del 
af dem er forfalskninger. Men for 
ham er det nu lige meget, for hele 
fænomenet har fået en dybere me¬ 
ning for ham. Hans oplevelser med 
komcirkler har medført en dybt reli¬ 
giøs og ændret filosofisk opfattelse 
af verden, og en stor del af hans fore¬ 
drag var mere et forsvar for huma¬ 
nisme og kritik af politikere og pres¬ 
sen. Hermed blev ringen så sluttet til 
den religiøst/humanistiske dimen¬ 
sion på konferencen. 

Af andre europæiske foredrags¬ 
holdere var der Michael Hesemann 
fra Tyskland, Gabor Tarcali fra Un¬ 
garn, forfatteren Gildas Bordais fra 
Frankrig, Timo Koskeniemmi fra 
Finland og Roberto Pinotti fra Italien. 
Desuden optrådte flere russiske fore¬ 
dragsholdere. 

Jeg må bekende, at jeg ikke hørte 
alle 64 foredrag i løbet af ugen! 
Nogle ville jeg gerne have hørt (fx 
mine spansktalende venner fra Ar¬ 
gentina og Chile), men fordi de talte 
spansk, blev det kun oversat til por¬ 
tugisisk, og det hjalp mig ligesom 
ikke ret meget. Desuden sprang jeg 
de fleste brasilianske foredrag over. 
De var meget belejligt lagt tidligt om 
morgenen og sent om aftenen. 

Der var også en udstilling og di¬ 
verse salgsboder. Boderne fremviste 



Peter Davenport 
leder det 
amerikanske 
"National UFO 
Reporting 
Center". 


Colin Andrews. 


DS’ 

Den italienske 
stigmatiker 
Giorgio 
Bongiovanni 
siger, at Jesus og 
jomfru Maria 
blev bragt til 
Jorden af ufoer, 
og at nogle 
rumvæsner er 
engle. 

(Foto: Fortean 
Pie ture Library) 



mest diverse New Age ting som rø¬ 
gelse, krystaller, healing osv. I ud¬ 
stillingen fandt man også et stort an¬ 
tal plancher med omkring hundrede 
"ufo"-fotos. Uden at gå i detaljer 
fandt jeg umiddelbart tre fugle, et par 
skyformationer og utallige falskne¬ 
rier (såsom den svenske hjulkapsel). 
Desuden optrådte den kendte damp¬ 


sky fra Viborg atter som et ægte rum¬ 
skib. 

Ved den i øvrigt meget hyggelige 
festmiddag spottede jeg en fyr, der 
åbenbart netop var ankommet, og 
som havde et kors i panden. I første 
omgang troede jeg, at han var blot 
endnu et udslag af brasilianernes re¬ 
ligiøsitet, men det var dog noget af 


en misforståelse. Han viste sig at 
være den internationalt kendte itali¬ 
ener Bongiovanni, der er stigmatiker. 
Det vil sige, at Jesu sår viser sig på 
ham spontant. Så foruden korset i 
panden får han hele tiden sår i hæn¬ 
derne og på fødderne som efter Jesu 
korsfæstelse. Han havde bandage om 
hænderne, så man ikke kunne se så¬ 
rene, og han har naturligvis ikke vil¬ 
let lade sig undersøge i kontrollerede 
omgivelser. Man han gjorde selvføl¬ 
gelig indtryk på forsamlingen. Årsa¬ 
gen til hans deltagelse var, at han 
også modtager budskaber fra rum¬ 
folkene ("fred på Jorden" osv.). 

Konklusion 


Efter en uge var konferencen til ende, 
og vi kunne vende hjem med mange 
indtryk fra det store arrangement. En 
af mine egne, væsentlige konklusio¬ 
ner var, at ufo-verdenen stadig be¬ 
står af et meget bredt spektrum af 
personer, der ofte taler forbi hinan¬ 
den, fordi de har vidt forskellige ud¬ 
gangspunkter. Det spænder lige fra 
ufoer brugt i en religiøs sammen¬ 
hæng til videnskabelige undersøgel¬ 
ser af fænomenerne. Der er ikke no¬ 
get at sige til, at det kan være svært 
at spænde bro imellem dem alle - det 
lykkedes da heller ikke ved denne 
konference. Det var nu heller ikke 
særligt sandsynligt, eftersom man 
ihærdigt havde sorteret nogle af ver¬ 
dens mest seriøse ufo-forskere fra på 
forhånd. 

□ 


Redningsbåd 
efter Jupiter 


Redningsstationen i Gedser blev 
alarmeret en morgen først i fe¬ 
bruarmåned af en mand på vej fra 
Nykøbing F. til Danmarks sydlig¬ 
ste by Gedser. 

Lolland-Falsters Folketidende 
fortalte den 2. februar 1998, at 
manden mente, at han havde set 
en rød nødraket i farvandet øst for 
Gedser. 

Redningsstationens mandskab 
sejlede straks ud med den store 
redningsbåd og finkæmmede om¬ 
rådet for nødstedte uden resultat. 
Lederen af redningsstationen, 
Brian Bennetsen, fortalte, at ingen 
andre skibe havde observeret 
nødraketter i farvandet. Lods¬ 
båden havde dog bemærket, at 


planeten Jupiter hang ret lavt på 
himlen og til tider lyste meget klart 
og kunne forveksles med en nød¬ 
raket. 

Dette var formentlig også årsa¬ 
gen til, at Søværnets Operative 
Kommando (SOK) i Århus samme 
morgen havde en del blinde alarmer. 

Redningsstationen i Gedser 
sendte også en terrængående bil ud 
langs kysten for at sikre sig, at in¬ 
genjægere tæt under land var i nød. 

Som redningsstationens leder 
sagde til Lolland-Falsters Folke¬ 
tidende: "Vi tager alle henvendel¬ 
ser alvorligt, og vi rykker hellere 
en gang ud for meget - end det 
modsatte." ^ 

Ole Henningsen 


Oversætter 

søges 

SUFOI udgiver newsletteret 
SUFOI News med uddrag på 
engelsk fra UFO-Nyt. Hertil 
søger vi en frivillig 
oversætter, der skal oversætte 
ca. 25 sider fra dansk til 
engelsk (årligt). Det er 
vigtigt, at du skriver flydende 
engelsk. 


Henvendelse til: 
Per Andersen, 
Klingseyvej 28, 
2720 Vanløse 

Dommedag aflyst 


Overskrifterne var pæne og ind¬ 
holdet alarmerende, da dagspres¬ 
sen den 13. marts 1998 fortalte, at 
en kæmpe asteroide, 1997 XFl 1, 
på 1,6 km befandt sig i en bane, 
der ville bringe den så nær Jorden 
som ca. 42.000 km den 26. okto¬ 
ber i år 2028 omkring kl. 19,30 
dansk tid. 

Det lyder måske af meget, men 
en så lille afstand - kun en tiende¬ 
del af afstanden til Månen - er uen¬ 
delig lille i astronomisk målestok. 
Og med en vis usikkerhedsmargin 
skal der ikke meget til, før asteroi¬ 
den i virkeligheden kolliderer med 
Jorden. 

Heldigvis kunne aviserne da¬ 
gen efter "afblæse dommedag" i 
denne omgang. Beregningerne var 
foretaget på basis af 90 dages ob¬ 
servationer af asteroidens bane i 
rummet. Efter den massive omtale 
dykkede to af NASA's astronomer 
ned i arkiverne og fandt frem til 
fotooptagelser af den samme aste¬ 
roide fra 1990. 


Ved at sammenligne med de 8 
år gamle data kunne astronomerne 
Yeomans og Chodas med stor sik¬ 
kerhed beregne, at asteroiden 
1997 XFl 1 i år 2028 vil passere 
Jorden i en afstand af ca. 1,1 mil¬ 
lion km. En betydelig mere kom¬ 
fortabel afstand set fra et jordisk 
synspunkt. 

Om ikke andet, har forskræk¬ 
kelsen dog fået ekstra gang i de¬ 
batten i USA. Fra videnskabelig 
side sagde man for nogle få år si¬ 
den, at der ikke var flere forskere 
beskæftiget med det vigtige ar¬ 
bejde at holde øje med og opdage 
nye naboer i rummet omkring Jor¬ 
den, end der var ansatte i en mid¬ 
delstor burgerbar. 

NASA anvender for tiden ca. 1 
million dollars om året på et ef¬ 
tersøgningsprojekt, der hidtil kun 
har fundet omkring 10% af de ob¬ 
jekter, der krydser Jordens bane i 
rummet. Der er ingen tvivl om, at 
interessen - og bevillingerne - 
fremover øges. 


Rundt regnet én gang hvert år¬ 
hundrede rammes Jorden af en 
asteroide, der er stor nok til at ud¬ 
slette en storby, hvis den falder så 
uheldigt. Dette understreger as- 
trofysikeren John L. Remo fra 
Harvard-Smithsonian Center for 
Astrophysics i det amerikanske 
tidsskrift Scientific American's 
maj-udgave 1998. Så der er al 
mulig grund til at tage problemet 
alvorligt. 

"Dommedagsmeddelelser" er 
til en vis forstand med til at skærpe 
interessen for de ting, der kan 
dumpe ned i hovedet på os. 

Hollywood er også på banen 
med en ny film "Deep Impact" 
endnu i dette forår. Så alene af den 
grund vil vi i de kommende år 
høre mere til dette for os alle så 
livsvigtige emne. □ 



AF OLE 

HENNINGSEN 



(Tegning: 

NASA) 

Astronomi & Rumfart 


AF KIM 
HORSEVAD 



(Foto: NASA) 



Kig på himlen 

Astronomiske fænomener i tidsrummet 15. maj til 15. august 


Merkur: I dagene omkring den 17. 
juli er der god mulighed for at se 
Merkur, idet solsystemets inderste 
planet befinder sig længst øst for 
Solen. Den vil da kunne findes lavt i 
vest umiddelbart efter solnedgangen. 

Venus: Venus kan ses som mor¬ 
genstjerne indtil sent på efteråret. 1 
begyndelsen af juni står den op 1 
time før Solen. 

Mars: Mars kommer kun i oppo¬ 
sition til Solen hvert andet år og kom¬ 
mer således ikke i opposition i år. Når 
en planet er i opposition til Solen, står 
den op, når Solen går ned. Den er 
således oppe hele natten, og der er 
normalt gunstige muligheder for ob¬ 
servationer. 

Fra midt i juni finder man Mars 


på morgenhimlen før solopgang. 
Omkring den 1. juli står Mars op ca. 
1 time før solopgang, men vil blive 
synlig en større og større del af nat¬ 
ten, efterhånden som vi nærmer os 
efteråret. 

Jupiter: Jupiter vil kunne ses på 
morgenhimlen før solopgang, men 
allerede fra begyndelsen af juli vil 
den stå op omkring midnat. Indtil 
oppositionen i midten af september 
bliver Jupiter synlig en større og 
større del af natten. 

Saturn : I begyndelsen af juni vil 
Saturn kunne ses på morgenhimlen 
lavt i øst inden solopgang. Den står 
tidligere og tidligere op hen mod op¬ 
positionen i oktober, hvor den er syn¬ 
lig hele natten. Allerede fra juli vil 


Saturn stå op omkring midnat. 

Meteorer: I efteråret kommer 
meteorsværmen Perseiderne, som 
har maksimum i dagene omkring den 
11.-12. august. Det bedste tidspunkt 
at observere på er omkring kl. 3 el¬ 
ler 4 om natten, hvor Europa vender 
fremad i Jordens bevægelsesretning. 

Meteorerne synes at stråle ud fra 
en radiant i nærheden af stjernebil¬ 
ledet Persens. Afhængig af observa¬ 
tionstidspunktet vil Persens være at 
finde højt eller lavt mod øst. Jo se¬ 
nere på natten, desto højere på him¬ 
len står Persens. 

Rumfærgen: Rumfærgen Dis- 
covery opsendes den28. maj på den 
9. og formodentligt sidste rumfærge¬ 
mission til MIR. Efter de foreløbige 
beregninger vil rumfærgen blive 
synlig fra Danmark, hvilket er ret 
sjældent. 

Da NASA endnu ikke har fastlagt 
det nøjagtige opsendelsestidspunkt, 
er det selvfølgelig ikke muligt her 
at angive egentlige forudberegnin¬ 
ger, men på Astronomisk Selskabs 
Satellitsektions hjemmeside finder 
man detaljeret information om, hvor 
og hvornår rumfærgen er synlig. □ 




Astronomisk Selskab har 
hjemmesiden: 
www.dsri.dkl AS! 

Mars-ansigt 
fotograferet - igen! 


Den amerikanske rumsonde iVlars Global Surveyor fik den 5. april 1998 
mulighed for at fotografere det område på planeten Mars, hvor det berømte 
Mars-ansigt er placeret. Billederne blev transmitteret til modtagestationerne 
på Jorden og er straks offentliggjort af NASA. 


Viking 1 tog foto af Mars-ansigt 


Dette specielle område på overfladen 
af Mars påkaldte sig opmærksomhe¬ 
den, da den amerikanske Mars-sonde 
Viking 1 den 25. juli 1976 under et 
af sine kredsløb om planeten tog et 
billede af Cydonia-området. 

Da forskerne fik set nærmere på 
billedet, opdagede de en formation 
på overfladen. Formationen havde 
helt tydelige menneskelige ansigts¬ 
træk. Den lignede et stort monument 
- et ansigt! På andre fotos fra Mars- 
overfladen ses formationer, der har 
ledt tanken hen på en ruinby ("Inka- 
byen”) og pyramider m.v. 



Det berømte Mars-ansigt ses her foto¬ 
graferet af den amerikanske rumsonde 
Viking 1 . 


Mars-ansigtet i forstørrelse. 
"Ansigtets" længde er ca. 1.500 m. 


Helt naturligt - siger forskerne 


De fleste fagvidenskabsmænd er ikke 
i tvivl: Der er tale om naturlige for¬ 
mationer på overfladen af Mars. Lys- 
og skyggevirkninger får disse forma¬ 
tioner til helt tilfældigt at ligne kendte 
ting, som fx et ansigt, pyramider og 
ruinbyer. 

Monumenter fra svunden 
civilisation? 


"Liv på Mars" har i adskillige gene¬ 
rationer været et spændende emne. 
Og med baggrund i "officielle NA- 
SA-billeder" har der siden offentlig¬ 
gørelsen af disse billeder været skre¬ 
vet et væld af artikler og udgivet bø¬ 
ger, der beskæftiger sig med forma¬ 
tionerne og gør sig mange ejendom¬ 
melige spekulationer om deres oprin¬ 
delse. 

De fleste af disse forfattere er hel¬ 
ler ikke i tvivl: Videnskaben tager fejl. 
Der må være tale om en for længst ud¬ 


død Mars-civilisation. Her kan man jo 
mere eller mindre direkte se deres ef¬ 
terladte monumenter! 

Løser Mars Global Surveyor 
gåden? 


Under stor opmærksomhed blev den 
amerikanske rumsonde Mars Global 
Surveyor opsendt. Sonden skulle ef¬ 
ter planen gå i kredsløb om Mars og 
efter en lang række regulerende ma¬ 
nøvrer kortlægge planetens overfladen 
med stor nøjagtighed. Rumsonden er 
nu frem til efteråret 1998 placeret i en 
elliptisk bane omkring Mars med en 
mindste højde på 170 km og største 
afstand på 17.864 km. 

Sonden skal lave detaljerede opta¬ 
gelser af de områder, hvor sonderne 
Viking 1 og 2 landede i sin tid. Endvi¬ 
dere vil man fotografere det område, 
hvor Mars Pathfinder er landet for at 
kunne sammenligne med de fantasti¬ 
ske optagelser af Mars-landskabet, 

03 = 



AF OLE 

HENNINGSEN 



FOTOS: NASA 


Tegningen viser 
Mars Global Sur¬ 
veyor i færd med 
at fotografere 
Mars -overfladen. 

Udsnit af den 
nye optagelse fra 
5. april 1998 af 
Mars-ansigtet. 
Opløsningen i 
billedet er 4,32 
m pr. pixel, 
hvilket er 
omkring 10 
gange mere 
detaljeret end 
Viking¬ 
billederne. 
Billedet er taget 
af Mars Global 
Surveyors 
kamera fra 
444,21 

kilometers højde 
og med en 
solhøjde på 25 
grader. 
Vinterskyer 
besværliggør i 
øvrigt 

optagelserne fra 
den nordlige 
halvkugle på 
denne tid af 
Mars-året. 


Kort over Mars 
med landings¬ 
stederne for 
Viking 1 og 2 og 
Mars Pathjinder 
samt Cydonia- 
området. 


Til venstre ses 
optagelsen af 
Mars-ansigtet fra 
Viking 1. I midten 
ses den nye 
optagelse fra 
Mars Global 
Surveyor. Til 
højre ses den nye 
optagelse "i 
negativ", dvs. at 
her har man for 
sammenligningens 
skyld vendt 
farverne (sort til 
hvid og omvendt) 
i et forsøg på at 
illudere samme 
lysforhold som 
for Viking¬ 
billedet. 



man fik i sommeren 1997 fra Mars 
Pathfmder. 

Spændende optagelser i april 

Det indgik ikke direkte i planerne for 
Mars Global Surveyors arbejde at fo¬ 
tografere de områder, hvor Mars-an¬ 
sigtet og andre ejendommelige forma¬ 
tioner findes. 

Glæden og interessen rundt om var 
derfor stor, da NASA sidst i marts of¬ 
fentliggjorde, at man håbede på at 
kunne præsentere detaljerede optagel¬ 
ser fra tre overflyvninger i løbet af 
april måned. 

Nu foreligger de første optagelser, 
og i løbet af kort tid forventes de øv¬ 
rige præsenteret for offentligheden, 
der venter med spænding. 

Se selv og døm! 

Hvad kan man så se på de nye bille¬ 
der? Umiddelbart ser der ikke ud til at 
være tale om nogen bekræftelse på, at 
der i virkeligheden findes et monu¬ 
ment af et ansigt på Mars. 

Disse første fotos skuffer måske 
umiddelbart nogle. Billederne må gen¬ 
nemgå en række computerprocesser 
Fortsættes side 23. 

lokalgruppe 25 år 


For 25 år siden dannede en lille gruppe ufo-interesserede en nordjysk afdeling 
af SUFOI. Der havde tidligere været andre nordjyske ufo-grupper^ men SUFOI- 
Aalborg har som den eneste gruppe eksisteret i et kvart århundrede. 


Jubilæet blev fejret lørdag den 28. 
februar med et stort offentligt arran¬ 
gement i Aalborg Kongres & Kultur 
Center. I kølvandet på SUFOI's 40 
års jubilæum var der mulighed for 
at trække på nyt materiale, herunder 
den helt nye planche-udstilling. Des- 



De nyeste danske observationer og ufo¬ 
fotos blev gennemgået på underholdende 
facon af SUFOrs næstformand Peter 
Nørgaard. 

uden bevilgede Aalborg Kommunes 
borgmester et tilskud på 2.500 kr. til 
fremstilling af lokalt udstillings¬ 
materiale. Der var derfor alle mulig¬ 
heder for at markere de 25 år på flot 
manér. 

UFO-Nyts læsere i Midt- og 
Nordjylland fik en særlig invitation 
til arrangementet, der bød på en åb¬ 
ningstale af viceborgmester Edgar 



Per Andersen fokuserede i sit 
foredrag på den ufo-forskning, der 
beskæftiger sig med ufo-vidnerne 
selv. Det medførte spørgsmål og 
kommentarer fra flere af tilhørerne. 


Christensen, en jubilæumstale af 
SUFOI-Aalborgs formand og tre fore¬ 
drag: Peter Nørgaard fortalte om de 
nyeste danske observationer og ufo¬ 
fotos; Per Andersen gav en aktuel be¬ 
retning fra ufo-forskernes frontlinie, 
og Torben Birkeholm gennemgik de 
mest spændende nordjyske ufo-obser¬ 
vationer fra de sidste 25 år. 

Mellem foredragene var der mu¬ 
lighed for at få en snak med andre 
ufo-interesserede, og se nærmere på 
salgsudstillingen af bøger, blade, 
hæfter og videoer. 

Stor medie-interesse 


Medierne viste stor interesse for ju¬ 
bilæums-arrangementet. Flere af de 
lokale aviser bragte omfattende ar¬ 
tikler om SUFOI-Aalborg, og onsda¬ 
gen før bragte DR-Nordjyllands Ra¬ 
dio en times direkte udsendelse. Flere 
af de mest spændende nordjyske ufo¬ 
observationer blev fremlagt. Der var 
interview med Torben Birkeholm, og 
lytterne kunne ringe ind med egne 
observationer. 

Et af udsendelsens temaer var det 
forhold, at nogle vidner ikke kom¬ 
mer frem med deres oplevelser af 
frygt for latterliggørelse. Det blev 
pudsigt nok understreget af, at kun få 



Folk kom langvejsfra for at deltage i 
jubilæums-arrangementet. Her er det 
SU F or s Verner Møller fra Solbjerg 
mellem Arhus og Skanderborg, der 
studerer den nye planche-udstilling. 

ringede, mens udsendelsen var i luf¬ 
ten. Til gengæld ringede mange til 
SUFOI-Aalborg lige efter udsendel¬ 
sen og i dagene efter. Der er altså til¬ 
syneladende stadig mange, der ikke 
ønsker at stå offentligt frem med de¬ 
res ufo-oplevelser! 

På selve dagen mødte to tv-hold 
op for at dække begivenheden. Både 
TV2-Nord og TVDanmark-Aalborg 
brugte adskillige timer til at optage 



AF TORBEN 
BIRKEHOIAA 



FOTOS; STINE 
BIRKEHOLM 




TV2-Nord i 
færd med at 
interviewe en af 
gæsterne om 
hans ufo- 
interesse. 
Medierne var i 
det hele taget 
grundige i deres 
omfattende 
omtale af 
SUFOI- 

Aalborgs 25 års 
jubilæum. 

Torben 

Birkeholm havde 
gravet i 
arkiverne og 
gennemgik en 
række nordjyske 
ufo- 

observationer fra 
de sidste 25 år 
med flere 
^eksempler på 
nærobservationer 
af 2. grad - bl.a. 
en sjælden 
radar-visuel sag 
fra Flyvestation 
Aalborg. 



interviews med SUFOI's repræsen¬ 
tanter og en række gæster. I ugen ef¬ 
ter arrangementet bragte tv-station- 
erne hver sit sammenklippede re¬ 
sumé af jubilæums-arrangementet. 

TVDanmark-Aalborg blev yder¬ 
ligere inspireret til et magasinprogram 
om ufoer og SUFOI-Aalborg. Der 
blev først lavet optagelser i marken i 
forbindelse med en gennemgang af en 
helt aktuel og meget spændende nord¬ 


jysk ufo-observation (se omtalen i 
dette blad). Den 17. marts blev dette 
indslag bragt som optakt til en direkte 
debat i tv-studiet mellem SUFOI's 
Torben Birkeholm og en lokal astro¬ 
nom fra Aalborg Universitet. Den 20 
minutter lange udsendelse blev kryd¬ 
ret med båndede interviews fra jubi¬ 
læums-arrangementet og en ufo-snak 
med flyvelederne på Flyvestation 
Aalborg. 

Spændende nordjyske 
ufo-observationer dukkede op 


Som følge af den megen omtale af 
jubilæet henvendte en række nord¬ 
jyder sig til SUFOI-Aalborg med be¬ 
retninger om ufo-oplevelser, der ikke 
tidligere er kommet frem. Imellem 
dem var flere, der umiddelbart virker 
særdeles interessante, og som vil blive 
nærmere undersøgt. 

Fx kunne en kvinde fra det nord¬ 
ligste Vendsyssel fortælle om en nat¬ 
lig køretur for nogle år siden, hvor 
et stort lysende ufo fulgte hendes bil 
over en længere strækning. Ufo-fæ¬ 
nomenet havde tilsyneladende en 


form for vinduer, og det svævede i 
lav højde ved siden af bilen. På et 
tidspunkt standsede lyset, vendte 
om, og bevægede sig tilbage i mod¬ 
sat retning, hvor det forsvandt. 

En anden nordjyde - en lastbil¬ 
chauffør fra Aalborg-området - havde 
i begyndelsen af februar i år en mær¬ 
kelig oplevelse på en rutinetur tidligt 
om morgenen. Lastbilens førerhus 
blev oplyst af et kraftigt lys fra en 
genstand, der svævede ovenover. Se¬ 
nere bevægede den sig fremad, og 
endnu en flyvende genstand kom til 
syne bagved. Begge ufoerfulgte last¬ 
bilen over en strækning på flere kilo¬ 
meter. Chaufføren havde straks kon¬ 
taktet Flyvestation Aalborg, der kunne 
afkræfte, at en form for fly-aktivitet 
kunne være årsag. 

Begge de nævnte observationer - 
og flere andre - undersøges som 
nævnt i den kommende tid, og UFO- 
Nyts læsere vil blive orienteret om 
observationerne i detaljer. 


□ 


iii^ 


Landingsbanen 

parat 


Dagbladet Politikens berejste skri¬ 
bent John Njor fortalte i en notits i 
tillægget "Vi Rejser" den 14. april 
1998, at nu kunne små grønne mænd 
fra Mars eller andre rumvæsener 
føle sig ekstra velkomne i staten 
Nevada i USA. 

Vejen State Route 375, der går 
gennem Nevada-ørkenen, 230 km 





3 ^ 


EXTRflTERflESTfllflf 
^ hiEHKlflV-^ 


nordøst for Las Vegas, er nemlig of¬ 
ficielt blevet døbt "Extraterrestrial 
Highway" af statens trafikudvalg. 

Der er sågar opsat nye vejskilte 
anbragt både horisontalt og vertikalt, 
så alle typer af trafikanter skulle 
have en chance for at kunne læse 
dem. 

Det er dog efterhånden et par år 
siden, at vejen fik sit nye navn. Ve¬ 
jen løber nemlig i nærheden af den 
superhemmelige base "Area 51", 
hvor fly som U-2, F-117 Stealth og 
Aurora er blevet testet i årenes løb. 


Dette har givet anledning til en lang 
række observationer af uidentifice¬ 
rede flyvende objekter, og mystifi¬ 
cerede ufo-interesserede er strøm¬ 
met til i stort tal. 

"Alien-Burgers" er på menuen 
hos "Little A'Le'Inn" - det eneste spi¬ 
sested i miles omkreds. Som John 
Njor fortæller: Her diskrimineres 
sandelig ikke. Der findes nemlig 
ogsået skilt med, at jordboere er vel¬ 
komne! Q 

Ole Henningsen 


Har du set noget uforklarligt 
på himlen? 



Så ring straks til 
SUFOI's Alarmcentral. 

Tlf. 70 20 11 22. 

Glimrende 
dansk ufo-bog 


"...hold fødderne varme og hjernen kold, når du bevæger dig ind i mystikkens 
verden..." 


Hvis en skoleelev har valgt et tilsy¬ 
neladende nemt og tilmed spæn¬ 
dende emnearbejde som ufoer, løber 
den stakkels elev ofte ind i proble¬ 
mer. Hvad der fra starten anses for 
at være en let opgave, kan ofte vise 
sig at være ret uhåndterligt. 

Søger eleven på biblioteket, er 
materialet ofte lidt forældet, og det 
kan være ret tilfældigt, hvad det lo¬ 
kale bibliotek kan byde på. Søges der 
på intemettet, kan materialet meget 
vel være overvældende og totalt u- 
overskueligt som en mellemting 
mellem Det Kongelige Bibliotek og 
en større DSB-kiosk. 

For de specielt 12-15 årige er der 
nu hjælp at hente i form af skolebib¬ 
liotekar Kim Møller Hansens glim¬ 
rende nye bog "Mysteriet om 
UFO'er", der udkom i januar 1998. 
Andre aldersgrupper må gerne kigge 
med. 

Bogen behandler de vigtigste ele¬ 
menter omkring ufo-begrebet og er 
absolut opdateret - også med nyere 
veldokumenterede danske ufo-obser¬ 
vationer. 

Ved foredrag for skoleelever bli¬ 
ver der ofte spurgt til tv-serierne 
Dark Skies og Strengt Fortroligt samt 
nedstyrtningen i Roswell og døde 
ufonauter. Så det er absolut relevant, 
at disse emner bliver dækket i Kim 
Møller Hansens nye bog. 

Forfatteren er også kendt som 
mangeårig redaktør af UFO-Nyt, og 
han mener selv, at man bør holde fød¬ 
derne varme og hjernen kold, når 
man bevæger sig ind i mystikkens 
verden. 

Han giver naturligvis ikke svar på 
de mange gåder. Men med den vel¬ 
disponerede tekst kan han inspirere 
og hjælpe læseren videre på sin færd 
i ufoernes absolut brogede verden. 

Bogen er på 54 sider og spækket 
med illustrationer. Der er henvisnin¬ 
ger til et udvalg af bøme- og voksen¬ 
litteratur på dansk samt omtale af 
dias og videofilm om ufoer og slut¬ 
ter da også af med nogle gode links 
til intemettet på organisationer, hvor 



der kan fås yderligere seriøs infor¬ 
mation om emnet. 

I Gyldendals serie "Mysteriet 
om..." er der nu udkommet 36 titler, 
og flere er under forberedelse. 

De skal være velkomne. □ 


Kim Møller Hansen: Mysteriet 
om UFO'er, Gyldendal Undervis¬ 
ning 1998,54 sider, illustreret, kr. 
100,00, ISBN 87-00-31704-7 
målgruppe: 12-15 år. 


SUFOI's 

lokalgrupper 

Vil du gerne deltage i 
lokalgruppernes aktiviteter? 
Så få nærmere oplysninger på 
tlf.70 20 11 22. 


AF OLE 

HENNINGSEN 

God mødeaktivitet 


Lørdagens åbne arrangement blev afsluttet med en 
grundig og interessant rundvisning i Rundetårn. 


På repræsentantskabsmødet om søndagen blev fem nye 
indvalgt: Michael J.D. Linden-Vørnle (repræsentant i 
København), Per Nielsen (mediekonsulent), Verner Møller, 
Egon Olsen og Asle Nielsen. Sidstnævnte tre har ansvaret 
for SU F or s Alarmcentral, der således er godt bemandet og 
rustet til at klare de mange henvendelser fra observatører, 
skoleelever, medlemmer og pressen. På billedet ses fra 
venstre: Egon Olsen, Verner Møller og Per Nielsen. 


I weekenden den 28.-29. marts afholdt SUFOI det halvårlige repræsen¬ 
tantskabsmøde i København. Det blev et par dage med interessante foredrag 
og stor tilgang af nye aktive medlemmer i SUFOI's ledelse. Her vises glimt 
fra dagene. 


AF KIM MØLLER 
HANSEN 


Ole Henningsenfortalte om den 
spændende eftersøgning af Grønlands¬ 
meteoritten. 

Tirsdag morgen den 9. december 
1997 kl. 05.11 lokal tid var der i nogle 
få sekunder et storslået lysfænomen på 
himlen over Grønland. En stor 
meteorit gik i stykker på vej ned 
gennem atmosfæren og oplyste himlen 
over det sydlige Grønland. Der er 
indsamlet mere end 85 
øjenvidneberetninger, hvis 
retningsangivelser nu checkes og 
anvendes for at finde nedslagsstedet. 
Fænomenet blev set af indbyggere på 
Grønland, af fiskere i området og fra 

fly- 

En ajourført orientering om sagen 
kan læses på SU FOL s hjemmeside 
www.sufoi.dk under afsnittet "Sidste 
nyt". Her finder man også 
henvisninger til andre mere 
detaljerede beskrivelser af hændelsen. 


FOTOS; 

OLE 

HENNINGSEN 


Lørdag den 28. marts bød på et åbent arrangement, hvor medlemmer af SU FOL s 
lokalgrupper var inviteret til foredrag om bl.a. meteorit-nedstyrtningen på Grønland 
samt den aktuelle og opsigtsvækkende ufo-observation ved Gandrup i Jylland. 

Fire så klassisk 
"tallerken" 

Den 21. august 1996 fandt en mærkelig observation sted i det nordlige 
Småland i Sverige. Tre voksne og en dreng på ni år så et flyvende objekt. 


Mia Nordin opholdt sig i sit hus sam¬ 
men med to bekendte, Gdran Svenn- 
son og Morgan Tengver. Huset er en 
større ejendom og en del af en gård 
i Boarum en snes kilometer syd for 
Våstervik. 

Mia gik ud på balkonen for at ry¬ 
ste sønnen Kims tæppe. Klokken var 
22.40, og Kim skulle i seng. Mens 
hun rystede tæppet, fik Mia øje på et 
objekt, som svævede over haven. 
Objektet havde en række lysende, 
firkantede vinduer langs en central 
vandret linje. I begge ender var der 
et stærkt, blinkende lys. Objektet var 
helt lydløst. Mia kaldte på Kim, der 
kom og så objektet. 


"Mor, de lander vel ikke på vo¬ 
res balkon?" sagde Kim lidt for¬ 
skrækket og bange. 

Mia kaldte på de andre, som også 
befandt sig på 1. sal. Gdran kom 
først. Han fortæller, at objektet svæ¬ 
vede relativt lavt over haven, og at 
det blinkende lys var stærkere end 
lyset på en bil. Hans beskrivelse og 
tegning viser et ovalt objekt med to 
lys, som lyser ind mod objektet. I 
rapportskemaet beskriver han størrel¬ 
sen som "meget større end Månen, 
som et rutefly i 100 meters højde". 

Kort efter kom Morgan ud på bal¬ 
konen, men han overværede kun af¬ 
slutningen på observationen, måske 


15 sekunder. På hans tegning ser 
man en klassisk flyvende tallerken: 
To halvkugler lagt mod hinanden 
med et tykkere område langs kan¬ 
ten. 

Genstanden hang stille i luften et 
kort øjeblik, men fløj så bort med stor 
fart. Mia, som så objektet længst, 
anslår, at observationen varede om¬ 
kring halvandet minut. De var alle 
forundrede over, at det var så lydløst. 
De er enige om, at lyset var hvidt. 
Himlen var stjerneklar. 

På både Kims og Mias tegninger 
ser man firkanter, hveranden lys og 
hveranden mørk. Det hvide lys for¬ 
svandt næsten med det samme, mens 



AF HÅKAN 
FENANDER 




"Mor, de lander 
vel ikke her?" 

Tre voksne og en 
dreng på ni år så 
et mærkeligt 
objekt den 21. 
august 1996 i det 
nordlige 
Småland. 
(Tegning: Bo 
Møller Hansen, 
efter illustration 
i UFO-Aktuellt 
4197) 

lysene i enderne fortsatte med at 
lyse. 

Ingen af observatørerne er sær¬ 
ligt interesserede i ufoer, og ingen 
af dem betegner det, de så, som ufoer 
eller "flyvende tallerkener". Morgan 
skrev i rapportskemaet, "at det er en 
slags fly, men hvilken?" De kendte 
intet til UFO-Sverige eller nogen 
anden ufo-organisation. 

Den 10. september besøgte jeg 
sammen med Dan Rosander obser¬ 
vatørerne for at interviewe dem og 
undersøge stedet. Jeg blev hurtigt 
klar over, at der ikke var den store 
udsigt fra balkonen, og at man kun 
kunne se en begrænset del af him¬ 
len, hvilket tyder på, at det ikke var 
et fly, de så. Et fly i så lav højde 
kunne ikke ses i omkring 90 sekun¬ 
der. Balkonen har udsigt mod syd, og 
huset er omgivet af skov med høje 
træer. 400 meter borte er der en 400 
kV luftledning, sandsynligvis fra 
Oskarshamns kernekraftværk. Led¬ 
ningen kan ikke ses fra balkonen. 

Undermine interview fandt jeg ud 


af, at objektet måtte have haft en 
vinkeludstrækning svarende til 10- 
30 fuldmåner. Alle observatører har 
uafhængigt af hinanden opgivet 
samme størrelse. Man må også på¬ 
pege, at et fly ville have larmet me¬ 
get kraftigt på så nært hold. Det var 
desuden på landet og vindstille. 

Vi kontaktede de nærliggende 
flyvepladser for at undersøge, om 
der var nogen flytrafik i området om 
aftenen den 21. august. Ifølge Jan 
Gustafsson i flyveledertåmet i Hults- 
fred var det højst usandsynligt, at der 
var et fly over Boarum på det nævn¬ 
te tidspunkt. Hultsfred flyveplads 
har åbent døgnets 24 timer. Jan 
Gustafsson mener, at objektet var 
for langt nede og for lydløst til at 
være et af de fly, der normalt an¬ 
vender flyvepladsen. De normale 
postfly passerer området mellem kl. 
01.00 og 03.00. 

I Oscarshamn havde flyveleder 
Tore Nordgreb vagt. Han oplyser, at 
flyvepladsen lukker kl. 19.30 om 
onsdagen. Nordgren fandt ingen 


særlige noter fra aftenen den 21. 
august 1996. Han fortalte mig, at fly¬ 
vepladsen kan bruges efter lukketid, 
da man fra et landende fly ved hjælp 
af et signal kan aktivere landings¬ 
banens lys og andre hjælpemidler på 
landingsbanen. 

Vi så også på den lille flyveplads 
i Våstervik, men den var hurtigt ude 
af billedet. Når det drejer sig om ru¬ 
ten Arlanda (Bromma)-Våxjd er det 
meget tvivlsomt, om det var et fly på 
den rute, der var årsag til ufo-rappor¬ 
ten. 

De tre voksne observatører giver 
indtryk af at være meget stabile og 
realistiske personer. De interesserer 
sig for havearbejde, naturen, jagt, fri¬ 
luftsliv og lignende. 

Nogen tid efter observationen tal¬ 
te jeg i telefon med Mia og spurgte, 
om nogen i husene i nærheden havde 
set noget mærkeligt den aktuelle af¬ 
ten, men ingen af dem, hun havde talt 
med, havde set noget. □ 

Å'//^/^;UFO-aktuellt4/97 
Oversættelse: for 


Gør UFO-Nyt kendt 

UFO-Nyt har mange trofaste læsere. Vi vil gerne give endnu flere mulighed for at få 
seriøs viden om ufo-fænomenerne. Derfor planlægger vi i øjeblikket et unikt særtryk 
af UFO-Nyt. Særtrykket bliver på 8 sider med smagsprøver på UFO-Nyts spændende 
og alsidige indhold. UFO-Nyt særtrykket udgives i et stort oplag og uddeles gratis til 
alle interesserede. 

Vi vil øge sidetallet og på andre måder udvikle Danmarks største fagtidsskrift om 
ufo-fænomenerne. Men det kræver flere abonnenter. 


Du kan hjælpe os med at gøre UFO-Nyt synligt. Bestil en stak UFO-Nyt særtryk til 
uddeling til dine ufo-interesserede bekendte, til fremlæggelse i venteværelser, på 
biblioteker og andre steder, hvor der kommer mange mennesker. 


Udfyld kuponen i dag og send den straks til: 

UFO-Nyts redaktion 
Kim Møller Hansen 
Eilekiersvej 14 
4100 Ringsted 


UFO-Nyt særtryk 


Ja tak, send_stk. UFO-Nyt særtryk til: 


Navn: _ 

Gade og nr.: _ 
Postnr. og by: 

Fortsat fra side 5 

vidner via dagspressen og så hurtigt 
som muligt besøge den chokerede bi¬ 
list. 

Dagen efter blev Aalborg Stifts¬ 
tidende kontaktet, og en journalist 
lovede at skrive lidt om sagen (nogle 
afgørende detaljer blev udeladt af 
hensyn til at kunne sortere evt. vid¬ 
ner). Omtalen blev bragt den 17. fe¬ 
bruar, altså dagen efter oplevelsen. 
I løbet af et par dage modtog 
SUFOI-Aalborg mere end 20 hen¬ 
vendelser fra folk, der mente at have 
set ufo-fænomenet! Det viste sig 
dog hurtigt, at de fleste havde be¬ 
mærket Månen, der jo netop var 
stået op på den østlige himmel. 
Nogle få var klar over, at de havde 
set fuldmånen, men mange mente, 
at den så ud til at være "for stor" og 
havde for meget farve. 

Tre af vidnerne havde dog set 
noget, som helt klart kunne have for- 
bindelse med det mystiske lys¬ 
fænomen, og to beretninger inde¬ 
holdt detaljer, som ikke var offent¬ 
liggjort! Med disse oplysninger in 



Det runde lys 
bevægede sig 
med fantastisk 
fart fra en 
position på 
himlen til højre 
i en bue ind 
foran bilen, og 
standsede lavt 
på himlen til 
venstre for 
vejen. 


mente blev observatøren besøgt, og 
et grundigt interview blev optaget på 
bånd. Bilisten havde dog været så 
forskrækket, at det ikke var muligt 
at holde på en kuglepen - hænderne 
rystede for meget! I stedet lavede 
ægtefællen nogle tegninger efter bi¬ 
listens anvisninger. 

I skrivende stund mangler nogle 
kontroloplysninger fra vidnerne, 
samt - ikke mindst - en grundig gen¬ 
nemgang af hændelsesforløbet på 


stedet. Der er planlagt en rekonstruk¬ 
tion af køreturen, hvor SUFOI-Aal¬ 
borg vil forsøge at fastslå, hvor på 
ruten de forskellige hændelser fandt 
sted. Desuden er der indhentet præ¬ 
cise oplysninger om Månens posi¬ 
tion på tidspunktet for oplevelsen. 
Visse andre detaljer i beretningen 
undersøges nu. Vi vil vende tilbage 
til sagen, så snart resultatet af un¬ 
dersøgelserne foreligger. 

□ 



Fortsat fra side l6 


for at gøre dem mere tydelige og 
fremhæve detaljer. Men selv disse 
processer ser indtil videre ikke ud 
til at kunne fremtrylle andre svar, 
end at der er tale om naturlige for¬ 
mationer. 

Men studér selv billederne og 
døm. 

Forskere verden over vil måske 
ryste på hovedet og mene, at skat¬ 
teydernes penge kunne anvendes 
mere fornuftigt. Men det er nu nok 
en god idé og i NASA's egen inte¬ 
resse at gøre, hvad man kan for 
også at dække det brede publikums 
interesse for et af rumalderens 
måske mere bizarre aspekter. □ 


Har man lyst til selv 
nærmere at studere 
Mars-ansigtet og andre 
billeder transmitteret 
fra rumsonden Mars 
Global Surveyor i den 
kommende tid, kan 
bl.a. følgende links på 
intemettet anbefales: 
www.jpl.nasa.gov/marsnews/ 
sunsite.auc.dkmiars/mgs/target/pressrel.html 

sunsite.auc.dk/mars/mgs/msss/camera/images/4_6_face_release/index.html 

www.msss.com/education/facepage/face.html 

nssdc.gsfc.nasa.gov/photo_gallery/photogallery-mars.html 

www.mcdanielreport.com/mgsface.htm 


Det markerede 
langstrakte felt 
indeholdende 
Mars-ansigtet er 
fotograferet af 
Mars Global 
Surveyor den 5. 
april 1998. Dette 
felt har en 
størrelse på 4,4 
km X 41,5 km. 











UFO-Vision 


Læs det nye nummer af UFO-Vision med dybdeborende artikler og anmeldelser af nye 
bøgerr tidsskrifter, cd-rom'er m.m. 




Med eneret for Danmark bringer vi i UFO-Vision nr. 6 oversættelser af to 
kapitler fra bogen "UFO 1947-1997. From Arnold to the Abductees: Fifty 
Years of Flying Saucers" udgivet af John Brown Publishing Ltd, London 
1997. De to kapitler skrevet af henholdsvis Dennis Stacy og Hilary Evans 
har overskrifterne "Otte dage, der skabte ufologien" og "Det 20. århundre¬ 
des myte". Kapitlerne giver overblik og solid baggrundsviden om ufo-fæ¬ 
nomenet gennem 50 år. 

Ikke overraskende har ufologiens 50 års jubilæum sat sit præg på det 
seneste års udgivelser og dermed også på UFO-Vision nr. 6, men vi ser 
dog også nærmere på bl.a. parodier på science fiction film. Dette har Sø¬ 
ren Thomas skrevet en underholdende artikel om. Og så kan du iøvrigt 
læse om mange af det seneste års bøger - ikke mindst om Roswellmyten. 

UFO-Vision nr. 6 er redigeret af Kim Møller Hansen og på 56 
gennemillustrerede sider i A4 format. 

kr. 96,00 

UFO-Vision nr. 6 bestilles ved at indbetale kr. 96,00 -i- 15,00 (ekspedition/porto), i alt kr. 111,00 på giro 
9 11 77 25, SUFOI, Postboks 6, 2820 Gentofte. Husk at skrive "UFO-Vision, nr. 6" på modtagerdelen. 

Har du huller i din samling af UFO-Vision? 

Vi har stadig enkelte eksemplarer af ældre numre af UFO-Vision: 
UFO-Vision 1988, 48 sider, kr. 78,00 
UFO-Vision 1989, 60 sider, kr. 78,00 
UFO-Vision 1990191, 36 sider, kr. 78,00 


UFO-Vision nr. 5 

Med UFO-Vision nr. 5 (udgivet i 1997) får du 100 sider med mange timers læsning.] 

Læs bl.a.: 

• Hilary Evans' tankevækkende artikel om ufoer og folklore. 

• Keith Basterfields artikel om sammenhængen mellem ufo-fænomenet og over¬ 
naturlige fænomener. 

• Søger du efter mystiske informationer på Internettet? Så kan du også få en 
håndsrækning af UFO-Vision ved at bruge dette nummers mange Intemet-adresser. 

UFO-Vision nr. 5 er på 100 sider, gennemillustreret og i A4 format i kraftig limindbinding. Pris: kr. 148,00 
"UFO-Vision" bestilles ved at indbetale beløbet -i- 15 kr. i porto/ekspedition på giro 9 11 77 25, SUFOI, 
Postboks 6, 2820 Gentofte. Husk at skrive på modtagerdelen, hvilket nummer du bestiller. 


